שבתי סלבטיצקי

הרב שבתי סלבטיצקי (נולד בא' בתמוז תשי"א, 1951) הוא שליח חב"ד הראשי למדינות בלגיה ולוקסמבורג, רב, משפיע, מרצה וסופר שמוזמן להרצאות בקהילות יהודיות שונות ברחבי העולם ומתארח בכנסים וימי עיון בישראל.

== תולדות חיים ==
הרב סלבטיצקי נולד בתל אביב למשפחה ליטאית. בבחרותו למד בישיבת קול תורה אצל הרב שלמה זלמן אוירבך, והוכר כעילוי<ref></ref>. בשיעור ג' בישיבה החל התקרב לחסידות חב"ד, לאחר שהשתתף בשיעורים בספר התניא שמסר הרב יוסף צבי סגל. הוא עבר לישיבת תומכי תמימים בכפר חב"ד, שם למד אצל הרב שלמה חיים קסלמן והרב מנחם מנדל פוטרפס. בשנת תש"ל נסע ללמוד בישיבת תומכי תמימים ליובאוויטש במרכז חב"ד העולמי – 770.

בחודש כסלו תשל"ה נשא את רישא זילברשטיין, בתו של ר' שמואל מאיר זילברשטיין מאנטוורפן.

=== באנטוורפן ===
מיד לאחר נישואיו נשלח על ידי הרבי מליובאויטש להקים את פעילות חב"ד באנטוורפן שבבלגיה<ref></ref>. במהלך השנים הקים הרב סלבטיצקי רשת של בתי חב"ד, תנועת נוער, ספריה יהודית גדולה, ארגון 'חסדי אהרן' לרווחת יהודי אנטוורפן, ארגון 'עזרה לאחים' המספק מזון לנזקקים, סמינר נשים, מקוואות טהרה, מחנות קיץ גן ישראל לאלפי ילדים, מכון סמיכה לרבנות<ref></ref><ref></ref> ומרכז יודאיקה. בשנת תשע"ב הקים את רשת 'לב ללב', המעניקה סיוע פסיכולוגי לאנשים הזקוקים לכך. רשת זו הצילה עשרות אנשים ונשים מהתאבדות. בשנת תשע"ד יסד את ישיבת תומכי תמימים לבני שלוחי חב"ד באירופה<ref></ref>. כל אלו בנוסף לפעילות שוטפת ועונתית בקרב יהודי המקום<ref></ref>.

הרב סלבטיצקי מוערך כרב ומשפיעי בקרב כלל הזרמים היהודיים בעיר<ref></ref> ומצוי בקשרי ידידות עם רבני הקהילות השונות<ref></ref>. הרב סלבטיצקי נמצא גם בקשרי ידידות עם חוגי הממשל בבלגיה ובאנטוורפן<ref></ref>. בשנת תשס"ח הפגיש קבוצה של ילדי העיר שדרות עם ראש ממשלת בלגיה, איב לטרם<ref></ref>. בחנוכת מבנה בית חב"ד שהקים באנטוורפן השתתף ראש ממשלת בלגיה, קריס פיטרס<ref></ref>. בשנת תשע"ב קיבל אות הוקרה מראש עיריית אנטוורפן על פעילותו הענפה למען יהדות אנטוורפן המקרינה על כלל אזרחי המדינה.

== הגות והשפעה ==
הרב סלבטיצקי מרבה לעסוק באתגרים המלווים את עבודת ה' בחייו של שומר מצוות. הוא משמש כאיש חינוך ויועץ זוגי ובמהלך השנים עברו תחתיו מאות תלמידים ומתקרבים ליהדות. הוא מוזמן להרצאות וימי עיון בנושאי חינוך וזוגיות<ref></ref><ref></ref><ref></ref><ref></ref><ref></ref><ref></ref>, כמו גם להרצאות כלליות בנושאי יהדות<ref></ref>, כנסים<ref></ref><ref></ref> והתוועדויות<ref></ref><ref></ref> בארץ וברחבי העולם<ref></ref><ref></ref><ref></ref><ref></ref>. מוזמן מדי שנה כנואם מרכזי באירועי "צמאה" בישראל<ref></ref><ref></ref>. מאמריו מתפרסמים בקביעות בעיתונים שנועדו להפיץ רעיונות חסידיים לקהל הרחב, כמו כפר חב"ד, קרוב אליך, כי קרוב ועיתון שחרית.

באפריל 2021 נפתח ערוץ היוטיוב של הרב סלבטיצקי בו החל להתפרסם שיעור שבועי שלו על פרשת השבוע, לצד תכנים נוספים. נכון לחודש יולי 2022 צבר הערוץ קרוב ל-2 מיליון צפיות. השיעורים מתפרסמים אף בדף פייסבוק ייעודי ובאתרים כיכר השבת, JDN, ובאתר chabad.org. בשנת 2022 הקימו תלמידיו של הרב סלבטיצקי ערוצים בהם מתפרסמים תכניו ברשתות טיקטוק ואינסטגרם.

== ספריו ==
רעיונות שנערכו מתוך שיעוריו והתוועדויותיו יצאו לאור בספרים
* הפרשה בחיי - (חלק ראשון: 2021<ref></ref>, חלק שני: 2022<ref></ref>)
* המועדים בחיי (2022)
* התוועדות - הרב שבתי סלבטיצקי - שני חלקים (הוצאת מעיינותיך)
* לחיים ולברכה - הרב שבתי סלבטיצקי (הוצאת לדורות, 2013)<ref></ref>
* פרקי אבות דרך לבנים שיעורים לפרקי אבות, בהוצאת מעיינותיך

== משפחתו ==
אשתו, רישא, שותפתו לניהול חב"ד באנטוורפן.

===ילדיו===
* בנו, הרב משה זלמן, ראש ישיבת חב"ד בבולטימור
* בנו, הרב מנחם מענדל, שליח חב"ד בשיקגו
* חתנו, הרב מנחם מענדל טברדוביץ, ראש ישיבת תומכי תמימים באנטוורפן לבני שלוחי חב"ד באירופה
* בתו, רחל, משליחות חב"ד באנטוורפן
* בנו, הרב יוסף יצחק, שליח ומנהל פעילות חב"ד באנטוורפן
* בנו, הרב ישראל, רב ומשפיע בישיבת חב"ד בדטרויט
* בנו, הרב אברהם שלמה, שליח חב"ד באטלנטה
* בנו, שלום דובער, שליח חב"ד בניו המפשייר
* בתו, דבורה לאה, ברוקלין ניו יורק

== קישורים חיצוניים ==

* [https://he.chabad.org/multimedia/media_cdo/aid/4644382 לצמוח] - שיעורי הרב שבתי סלבטיצקי באתר בית חב"ד
* 
* [https://www.kikar.co.il/tag.php?t=הרב+שבתי+סלבטיצקי שיעורי הרב שבתי סלבטיצקי] באתר כיכר השבת
* [https://www.jdn.co.il/?s=שבתי+סלבטיצקי שיעורי הרב שבתי סלבטיצקי] באתר JDN
* [https://karovel.co.il/Authors/הרב-שבתי-סלבטיצקי/ התוועדות] - טורי הרב שבתי סלבטיצקי באתר קרוב אליך
* [https://www.youtube.com/watch?v=xlz5rdrrsxI הרב שניאור אשכנזי מארח את הרב שבתי סלבטיצקי: איך התגברתי על הגמגום?] ביוטיוב
* [https://www.dirshu.co.il/317800/ כוחם של יהודים], באתר דרשו
* הרב שבתי סלבטיצקי ב[https://www.alysefer.com/19-kislev-farbrengen/ התוועדות משותפת] עם הרב עדין אבן ישראל
* [https://col.org.il/news/87181 הסיפור המדובר בבלגיה: מה עומד מאחורי החנוכיה האומנותית?]
* בנימין ליפקין, [https://drive.google.com/file/d/17igvoUMEDCXaxeN81lzo9_DkiQ54zIV-/view?usp=drivesdk השליח] ראיון בעלון כי קרוב מס' 100 עמ' 8-13

== הערות שוליים ==

קטגוריה:אנטוורפן: רבנים
קטגוריה:רבני חב"ד
קטגוריה:שלוחי חב"ד
קטגוריה:בוגרי ישיבת קול תורה
קטגוריה:ישראלים שנולדו ב-1951